b"\n_START_ARTICLE_\nSciences Po\n_START_PARAGRAPH_\nAng Sciences Po (Pagbigkas sa Pranses:\xc2\xa0[sj\xc9\x91\xcc\x83s po]), o Instituto ng Pag-aaral Pampolitika ng Paris (Ingles:\xc2\xa0Paris Institute of Political Studies;\xc2\xa0Pranses: Institut d'\xc3\xa9tudes politiques de Paris, Pagbigkas sa Pranses:\xc2\xa0[\xc9\x9b\xcc\x83stity detyd p\xc9\x94litik d\xc9\x99pa\xca\x81i]), ay isang institusyon para sa mas mataas na edukasyon na may istatus na\xc2\xa0Grande \xc3\x89cole sa Paris, Pransiya._NEWLINE_Ang Instituto ay binubuo ng Coll\xc3\xa8ge universitaire para sa andergradweyt na pag-aaral, anim na mga propesyonal na paaralan, dibisyong pampanananaliksik sa batas, ekonomiks, kasaysayan, agham pampulitika, at sosyolohiya, at ang Paaralang Doktoral. Ang pangunahing kampus sa Paris ay malapit sa\xc2\xa0Boulevard Saint-Germain sa ika-7 arrondissement, at may limang karagdagang kampus na nakakalat sa buong Pransiya._NEWLINE_Ang Sciences Po ay niraranggo bilang ika-4 sa mundo para sa Politika at Pandaigdigang Pag-aaral noong 2016, at kilala rin sa larangan ng Batas, Ekonomiks, at Sosyolohiya sa buong Europa.\xc2\xa0Ang\xc2\xa0Sciences Po ay isang miyembro ng ilang mga pang-akademikong konsorsyum (kabilang ang APSIA at ang College Board).\xc2\xa0Apatnapung porsiyento ng mga mag-aaral ay galing pa mula sa labas ng Pransiya, at ang bawat andergradweyt ay kinakailangang gugulin ang kanyang ikatlong taon sa ibang bansa. Ang Instituto ay may malawak na hanay ng pakikipagsosyo sa 410 unibersidad sa buong mundo._NEWLINE_Ang Sciences Po ay tahanan ng ilang mga prominenteng alumni. Kabilang dito ang lima sa huling anim pangulo ng Pransiya, 13 punong ministro ng Pransiya, 12 banyagang mga pinuno ng estado o pamahalaan, mga lider ng mga internasyonal na organisasyon kabilang ang\xc2\xa0UN, IMF, at WTO.\xc2\xa0_NEWLINE_Ang Sciences Po ay bahagi ng isang network ng 410 unibersidad. Ang mga katuwang nitong unibersidad ay kinabibilangan ng: Berkeley (Estados Unidos), Cambridge (Inglatera), Columbia (Estados Unidos), Freie Universitat Berlin (Alemanya), Fudan (Tsina), Keio (Hapon), London School of Economics (Inglatera), Tufts (Estados Unidos), atbp."